ปิดกันเงียบ คอหวยขอเลขเด็ดเจ้าแม่ตะเคียนเชียงดาว บอกได้ไม่เหมือนกัน
ยิ่งใกล้วันหวยออกคนยิ่งแน่น ชาวบ้านแห่โรยแป้งหาเลขเด็ดแม่ตะเคียน ที่วัดจอมคีรี หลังขุดขึ้นจากที่นาติดลำน้ำแมะ แม้แต่หญิงที่อ้างว่าเป็นร่างทรงกุมารก็มาด้วย บอกงวดที่แล้วถูก 35 ส่วนงวดนี้คนเห็นเลขปิดกันเงียบ บอกได้ไม่เหมือนกัน,หลังจากที่ชาวบ้านบ้านจอมคีรี ต.แม่นะ อ.เชียงดาว จ.เชียงใหม่ ร่วมแรงกันขุดเอาท่อนไม้ตะเคียนลักษณะคล้ายเรือที่ถูกฝังจมลงในดินใกล้ลำน้ำแมะ โดยไปเข้าฝันชาวบ้านหลายคนว่า อยากขึ้นมาจากดินจนร่างทรงพ่อปู่ฤาษีตาทิพย์ มาดูบอกว่า เจ้าแม่ตะเคียนมาเข้าฝัน อยากขึ้นมาจากผืนดินใต้ทุ่งนาติดลำน้ำแมะ แล้วจึงทำพิธีบวงสรวงขุดขึ้นมาเมื่อวันที่ 11 พ.ค. และนำไว้ที่วัดจอมคีรี ต.แม่นะ เพื่อให้ชาวบ้านได้กราบไหว้บูชานั้น (,อ่านข่าวก่อนหน้า ขุดแล้วไม้ตะเคียนในที่นาเชียงใหม่ ยาว 5 ม. ฤาษีตาทิพย์ส่งภาษามือบอกเลข (คลิป),),ผู้สื่อข่าวรายงานว่า ยิ่งใกล้วันหวยออก บรรยากาศที่วัดจอมคีรี มีนักเสี่ยงโชคจากทั่วทุกสารทิศต่างทยอยเดินทางมาโรยแป้งขัดถูหาเลขเด็ดจากท่อนไม้ตะเคียนจนขาวโพลนไปด้วยแป้ง พร้อมเครื่องบูชา ไม่ว่าจะเป็นน้ำอัดลมหลากสี ธูปเทียน และกระป๋องแป้งที่ใช้แสวงหาเลขเด็ด รวมทั้งมีร่างทรงเจ้าพ่อเจ้าแม่หลายแห่งมาดูและบอกเลขเด็ดที่พบ แต่ไม่ตรงกันแม้แต่รายเดียว,จากการสอบถามลูกศิษย์วัดจอมคีรี บอกว่า หลังจากที่ข่าวออกไป ก็ปรากฏว่ามีพี่น้องประชาชนและคอหวยนำเครื่องเซ่นทั้งน้ำหวาน ผลไม้ เสื้อผ้า เครื่องประดับ ชุดไทย มาถวาย บางส่วนก็มาแก้บน โดยต่างหวังว่าเจ้าแม่ตะเคียนจะดลบันดาลให้โชคลาภ ซึ่งจากการวัดความยาวของไม้ตะเคียน วัดได้ 4.80 เมตร เส้นรอบวงกว้าง 80 เซนติเมตร ก่อนหน้านั้น หลวงปู่ฤาษีตาทิพย์บอกว่า เลขมงคลคือเลข 26 สร้างความฮือฮาให้กับนักเสี่ยงโชค,นางสมพิศ นารายณ์ ซึ่งอ้างว่าเป็นร่างทรงกุมารน้อยเสียงเล็ก เพ่งไปรอบไม้ตะเคียน พร้อมระบุในช่วงที่เจ้าแม่ตะเคียนทองยังฝังอยู่ในดินบอกเลขงวดที่ผ่านมาคือ 35 ตนเองก็ถูกรางวัลหลายหมื่นบาท รอบนี้จึงขอบนบานถ้าถูก 2 งวดติด จะสร้างถนนและหลังคากันแดดกันฝนให้เจ้าแม่ตะเคียนทอง ซึ่งในครั้งนี้ขอไว้ 3 ตัว แต่ยังบอกใครไม่ได้ รวมถึงขอฝนให้ตกที่ อ.เชียงดาว บ้าง จะได้มีน้ำใช้กันมากๆ,สำหรับเลขเด็ดยังคงยืนพื้น ที่ร่างทรงฤาษีตาทิพย์บอกว่า 26 และยังมีเลขขนาดความยาวกว้างของท่อนตะเคียนคือ 480, 80 ส่วนคอหวยที่โรยแป้งหาเลขต่างปิดเงียบกัน เพราะเห็นไม่เหมือนกัน.,ข่าวที่เกี่ยวข้อง ,คลิกที่นี่
ยิ่งใกล้วันหวยออกคนยิ่งแน่น ชาวบ้านแห่โรยแป้งหาเลขเด็ดแม่ตะเคียน ที่วัดจอมคีรี หลังขุดขึ้นจากที่นาติดลำน้ำแมะ แม้แต่หญิงที่อ้างว่าเป็นร่างทรงกุมารก็มาด้วย บอกงวดที่แล้วถูก 35 ส่วนงวดนี้คนเห็นเลขปิดเงียบ บอกได้ไม่เหมือนกัน
หวย,ตะเคียน,หวยตะเคียน,หวยไทยรัฐ,เชียงใหม่